wickkiey/tamil-wikipedia-markdown huggingface dataset:
# குவைத்தின் ஆளுநரகங்கள்


**குவைத் நாடு** ஆறு கவர்னரேட் எனப்படும் **ஆளுநரகங்களாக** ( *muhafazah* ) பிரிக்கப்பட்டுள்ளது. இந்த ஆளுநரகங்கள் மாவட்டங்களாக பிரிக்கப்பட்டுள்ளன. பிரதமரின் முன்மொழிவின் பேரில் அமைச்சரவையின் ஆணையால் 4 ஆண்டு காலத்திற்கு (நீட்டிக்கத்தக்கதாக) நியமிக்கப்பட்ட ஆளுநர் ஆளுநரகத்தின் தலைமை பொறுப்பில் இருப்பார்.  

## வரலாறு
குவைத் நாட்டில் ஆளுநரகங்கள் உருவாவாக்கமானது 1962 ஆம் ஆண்டில் எமிரி ஆணை எண் 6 இன்படி தொடங்கியது. இது குவைத்தை மூன்று ஆளுநரகங்களாகப் பிரித்தது. அதாவது அல்-அசிமா ஆளுநரகம், ஹவல்லி ஆளுநரகம், அஹ்மதி ஆளுநரகம் என்பனவாகும். பின்னர், ஜஹ்ரா ஆளுநரகம், பர்வானியா ஆளுநரகம், முபாரக் அல் கபீர் ஆளுநரகம் போன்றவை முறையே 1979, 1988 மற்றும் 1999 ஆம் ஆண்டுகளில் உருவாக்கப்பட்டன.  

## ஆளுநரகங்கள்
| குவைத்தின் 10 வது ஆட்சியாளரான ஷேக் அஹ்மத் அல்-ஜாபர் அல்-சபாவின் பெயரிடப்பட்டது. |
| --- |
# பூனை-நாய் உறவு



பூனைகள் மற்றும் நாய்கள் பலவிதமான தொடர்புகளைக் கொண்டுள்ளன. ஒவ்வொரு உயிரினத்தின் இயல்பான உள்ளுணர்வு முரண்பாடான தொடர்புகளை நோக்கி இட்டுச் சொல்கிறது. இருப்பினும், தனிப்பட விலங்குகள் ஒருவருக்கொருவர் ஆக்கிரமிப்பு அல்லாத உறவுகளைக் கொண்டிருக்கலாம். குறிப்பாக, மனிதர்கள் ஆக்கிரமிப்பு அல்லாத நடத்தைகளை சமூகமயமாக்கிய நிலைமைகளின் கீழ்.  
## உறவுகளின் வீச்சு
பூனைகள் மற்றும் நாய்கள் தொடர்புகொள்வதற்கு பயன்படுத்தும் சமிக்ஞைகள் மற்றும் நடத்தைகள் வேறுபட்டவை. மேலும், அவை ஆக்கிரமிப்பு, பயம், ஆதிக்கம், நட்பு அல்லது பிராந்தியத்தின் சமிக்ஞைகளை மற்ற உயிரினங்களால் தவறாகப் புரிந்துகொள்ள வழிவகுக்கும். நாய்கள் தப்பி ஓடும் சிறிய விலங்குகளைத் துரத்தும் இயற்கையான உள்ளுணர்வைக் கொண்டுள்ளன. இது பூனைகளிடையே பொதுவான ஒரு உள்ளுணர்வு பெரும்பாலான பூனைகள் ஒரு நாயிடமிருந்து தப்பி ஓடுகின்றன.  

## கலாச்சார தாக்கம்

"பூனைகள் மற்றும் நாய்களைப் போல சண்டை" என்ற சொற்றொடர் இரு இனங்களுக்கிடையிலான உறவு முரண்பாடாக இருப்பதற்கான இயல்பான போக்கை பிரதிபலிக்கிறது. மற்ற சொற்றொடர்களும் பழமொழிகளும் "நாய் வரும் வரை பூனை மிகவும் கண்ணியமாக இருக்கிறது" மற்றும் "பூனையும் நாயும் முத்தமிடக்கூடும், ஆனால் சிறந்த நண்பர்கள் யாரும் இல்லை."
# பீட்டர் லுகர்



பீட்டர் லுகர் (*Peter Luger*)(ஜனவரி 22 1866-ஜனவரி 21 1941) ஒரு ஜெர்மன் சமையல்காரர் மற்றும் உணவக நிறுவனர் ஆவார். இவர் 1877-இல் பீட்டர் லுகர் ஹவுஸை நிறுவினார்.  

## ஆரம்ப கால வாழ்க்கை
பீட்டர் லுகர் ஜெர்மனி பவேரியாவில் பிறந்தார். இவர் தமது பதிமூன்று வயதில் அமெரிக்காவில் குடியேறினார். பின் இவர் புரூக்ளின்-இல் வாழ்ந்தார்.  
ஆயினும் சில வட்டாரங்கள் மாறுபட்ட கருத்துகளை உணர்த்துகின்றன. பீட்டர் தன் தந்தையின் மரணத்தின் பின் மரபுரிமையாகத் தொழிலைப் பெற்றார்.  

## மறைவு
லுகர் 1941 ஜனவரி 21-இல் மறைந்தார். இவர் இறப்பின்போது இவர்தம் சொத்துமதிப்பு இருநூற்று நாற்பத்தோரு டாலர்களும் மற்றும் எண்ணூற்றாறு எஸ்டேட்டுகளும் ஆகும். உணவகத்தின் உரிமையானது அவரது மகன் ஃபிரடெரிக் லுகருக்கு வழங்கப்பட்டது. ஃபிரடெரிக்-ஆல் தம் தந்தையளவிற்கு உணவகத்தின் தரத்தினைப் பராமரிக்க இயலவில்லை. தம் தோல்வியுற்ற வணிகத்தைத் தம் நீண்டகால வாடிக்கையாளரான சோல் ஃபோர்மனுக்கு விற்றார். அவர் உணவகத்தின் தரத்தினை மீட்டெடுத்தார்.
# ரஹா சட்டமன்றத் தொகுதி

**ரஹா சட்டமன்றத் தொகுதி** (Raha Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | மகேந்திர நாத் அசாரிகா | இந்திய தேசிய காங்கிரசு |
| 1967 | எஸ். சி. கோசுவாமி | இந்திய தேசிய காங்கிரசு |
| 1972 | குணேந்திர நாத் பண்டிட் | இந்திய தேசிய காங்கிரசு |
| 1978 | பலிராம் தாஸ் | ஜனதா கட்சி |
| 1983 | லக்கி பிரசாத் அசாரிகா | இந்திய தேசிய காங்கிரசு |
| 1985 | உமேஷ் சந்திர தாஸ் | சுயேச்சை |
| 1991 | ககின் சந்திர தாஸ் | அசாம் கண பரிசத் |
| 1996 | ககின் சந்திர தாஸ் | அசாம் கண பரிசத் |
| 2001 | ஆனந்த ராம் பருவா | இந்திய தேசிய காங்கிரசு |
| 2006 | குணேசுவர் தாஸ் | அகில இந்திய ஐக்கிய ஜனநாயக முன்னணி |
| 2011 | பிஜூஸ் ஹஸாரிகா | இந்திய தேசிய காங்கிரசு |
| 2016 | திம்பேசுவர் தாஸ் | பாரதிய ஜனதா கட்சி |
| 2021 | சசி கந்த தாஸ் | இந்திய தேசிய காங்கிரசு |
# ஜமுனாமுக் சட்டமன்றத் தொகுதி

**ஜமுனாமுக் சட்டமன்றத் தொகுதி** (Jamunamukh Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | பிமல கந்த பரா | இந்திய தேசிய காங்கிரசு |
| 1957 | மலூவி ரகீமுத்தீன் அகமது | இந்திய தேசிய காங்கிரசு |
| 1962 | பேகம் அபியா அகமது | இந்திய தேசிய காங்கிரசு |
| 1967 | எல். பி. கோசுவாமி | இந்திய தேசிய காங்கிரசு |
| 1972 | தேவேந்திர நாத் போரா | இந்திய தேசிய காங்கிரசு |
| 1978 | முஜமில் அலி சௌத்ரி | ஜனதா கட்சி |
| 1983 | முகம்மது பார்மன் அலி | இந்திய தேசிய காங்கிரசு |
| 1985 | அப்துல் ஜலில் ரகிபி | சுயேச்சை |
| 1991 | அப்துல் ஜலில் ரகிபி | இந்திய தேசிய காங்கிரசு |
| 1996 | கலீலுர் ரகுமான் சௌத்ரி | அசாம் கண பரிசத் |
| 2001 | கலீலுர் ரகுமான் சௌத்ரி | அசாம் கண பரிசத் |
| 2006 | சிராஜ் உத்தீன் அஜ்மல் | அகில இந்திய ஐக்கிய ஜனநாயக முன்னணி |
| 2006 | பத்ருத்தீன் அஜ்மல் | அகில இந்திய ஐக்கிய ஜனநாயக முன்னணி |
| 2011 | முகம்மது சிராஜுத்தீன் அஜ்மல் | அகில இந்திய ஐக்கிய ஜனநாயக முன்னணி |
| 2014 | அப்துர் ரகீம் அஜ்மல் | அகில இந்திய ஐக்கிய ஜனநாயக முன்னணி |
| 2016 | அப்துர் ரகீம் அஜ்மல் | அகில இந்திய ஐக்கிய ஜனநாயக முன்னணி |
| 2021 | சிராஜ் உத்தீன் அஜ்மல் | அகில இந்திய ஐக்கிய ஜனநாயக முன்னணி |
**குறிப்பு**  
:1, 2.இடைத்தேர்தல்.
# ஹோஜாய் சட்டமன்றத் தொகுதி

**ஹோஜாய் சட்டமன்றத் தொகுதி** (Hojai Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | ஆர்.அகமது | சுதந்திராக் கட்சி |
| 1972 | இட்ரிஸ் அலி பகிர் | இந்திய தேசிய காங்கிரசு |
| 1978 | சாந்தி ரஞ்சன் தாஸ் குப்தா | ஜனதா கட்சி |
| 1983 | சதான் ரஞ்சன் சர்க்கார் | இந்திய தேசிய காங்கிரசு |
| 1985 | சாந்தி ரஞ்சன் தாஸ் குப்தா | சுயேச்சை |
| 1991 | ஆர்தெண்டு குமார் தே | இந்திய தேசிய காங்கிரசு |
| 1996 | ஆர்தெண்டு குமார் தே | இந்திய தேசிய காங்கிரசு |
| 2001 | ஆர்தெண்டு குமார் தே | இந்திய தேசிய காங்கிரசு |
| 2006 | ஆதித்யா லாங்தாச | அகில இந்திய ஐக்கிய ஜனநாயக முன்னணி |
| 2011 | ஆர்தெண்டு குமார் தே | இந்திய தேசிய காங்கிரசு |
| 2016 | ஷீலாதித்ய தேவ் | பாரதிய ஜனதா கட்சி |
| 2021 | ராமகிருஷ்ண கோஷ் | பாரதிய ஜனதா கட்சி |
# லாம்டிங் சட்டமன்றத் தொகுதி

**லாம்டிங் சட்டமன்றத் தொகுதி** (Lumding Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | ராம் நாத் சர்மா | இந்திய தேசிய காங்கிரசு |
| 1962 | சாந்தி ரஞ்சன் தாஸ் குப்தா | சுயேச்சை |
| 1967 | எஸ். ஆர். சர்க்கார் | இந்திய தேசிய காங்கிரசு |
| 1972 | சாந்தி ரஞ்சன் தாஸ் குப்தா | இந்திய தேசிய காங்கிரசு |
| 1978 | பிரேஷ் மிஷ்ரா | இந்தியப் பொதுவுடமைக் கட்சி (மார்க்சிஸ்ட்) |
| 1983 | தேபேஷ் சக்ரவர்த்தி | இந்திய தேசிய காங்கிரசு |
| 1985 | ஆர்தெண்டு குமார் தே | சுயேச்சை |
| 1991 | தேபேஷ் சந்திர சக்ரவர்த்தி | இந்திய தேசிய காங்கிரசு |
| 1996 | ஹாஜி அப்துர் ரவுப் | அசாம் கண பரிசத் |
| 2001 | சுசில் தத்தா | பாரதிய ஜனதா கட்சி |
| 2006 | சுசில் தத்தா | பாரதிய ஜனதா கட்சி |
| 2011 | சுவப்பன் கர் | அகில இந்திய ஐக்கிய ஜனநாயக முன்னணி |
| 2016 | சிபூ மிஸ்ரா | பாரதிய ஜனதா கட்சி |
| 2021 | சிபூ மிஸ்ரா | பாரதிய ஜனதா கட்சி |
# டேர்காவொன் சட்டமன்றத் தொகுதி

**டேர்காவொன் சட்டமன்றத் தொகுதி** (Dergaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | தேபேசுவர் ராஜ்கோவா | இந்திய தேசிய காங்கிரசு |
| 1957 | நரேந்திர நாத் சர்மா | இந்திய தேசிய காங்கிரசு |
| ராம்நாத் தாஸ் | இந்திய தேசிய காங்கிரசு |  |
| 1962 | ராம்நாத் தாஸ் | இந்திய தேசிய காங்கிரசு |
| 1965 | என். கே. அசாரிகா | சம்யுக்தா சோசலிச கட்சி |
| 1967 | என். என். சர்மா | இந்திய தேசிய காங்கிரசு |
| 1972 | இமலேந்திர பருவா | சோசலிசக் கட்சி |
| 1978 | ரமேஷ் தாஸ் | ஜனதா கட்சி |
| 1983 | ஹேம் பிரகாஷ் நாராயண் | இந்திய தேசிய காங்கிரசு |
| 1985 | பாபேந்திர நாத் | சுயேச்சை |
| 1991 | ஹேம் பிரகாஷ் நாராயண் | இந்திய தேசிய காங்கிரசு |
| 1996 | சுசீலா அசாரிகா | அசாம் கண பரிசத் |
| 2001 | ஹேம் பிரகாஷ் நாராயண் | இந்திய தேசிய காங்கிரசு |
| 2006 | சுசீலா அசாரிகா | அசாம் கண பரிசத் |
| 2011 | அரோத்தி அசாரிகா கச்சாரி | இந்திய தேசிய காங்கிரசு |
| 2016 | பாபேந்திர நாத் பராலி | அசாம் கண பரிசத் |
| 2021 | பாபேந்திர நாத் பராலி | அசாம் கண பரிசத் |
**குறிப்பு**  
:1.இடைத்தேர்தல்.
# பரத்பூர், ராஜஸ்தான்



**பரத்பூர்** (Bharatpur) என்பது இந்திய மாநிலமான ராஜஸ்தானில் உள்ள ஒரு நகரமாகும். இந்த நகரம் இந்தியாவின் தலைநகரான புது தில்லிக்கு தெற்கே 180 கி.மீ தொலைவிலும், ராஜஸ்தான் தலைநகர் ஜெய்ப்பூரிலிருந்து 178 கி.மீ தொலைவிலும், உத்தரபிரதேசத்தின் ஆக்ராவிலிருந்து மேற்கே 55 கி.மீ தொலைவிலும், உத்தரபிரதேசத்தின் மதுராவிலிருந்து38 கி.மீ தொலைவிலும் அமைந்துள்ளது. இது பரத்பூர் மாவட்டத்தின் நிர்வாக தலைமையகமும் ராஜஸ்தான் மாநிலத்தின் பரத்பூர் பிரிவின் தலைமையகமும் ஆகும். பாரத்பூர் இந்தியாவின் தேசிய தலை நகரப் பிராந்தியத்தின் ஒரு பகுதியாகும் . இந்த நகரம் முந்தைய, பரத்பூர் மாநிலத்தின் தலைநகராக இருந்தது. இது 2014 இல் 65 வார்டுகளைக் கொண்ட ஒரு மாநகராட்சியாக மாறியது.  

இந்த நகரம் சராசரியாக 183 மீட்டர் (600 அடி) உயரத்தில் உள்ளது. இது "ராஜஸ்தானின் கிழக்கு நுழைவாயில்" என்றும் அழைக்கப்படுகிறது. மேலும் பரத்பூர் கோட்டை "லோகாகர்" என்று அழைக்கப்படுகிறது.  

## வரலாறு
பரத்பூர் சுதேச மாநிலமான பரத்பூரின் தலைநகராக இருந்தது. பரத்பூர் நகரம் 19 ஆம் நூற்றாண்டின் ஆரம்பத்தில் ஆங்கிலேயர்களால் முற்றுகையிடப்பட்டது. இராஜபுதனத்திலிருந்து ஆங்கிலேயர்களுடன் ஒப்பந்தம் செய்த முதல் மாநிலங்களில் இதுவும் ஒன்றாகும்.  

## புள்ளிவிவரங்கள்
2001 மக்கள்தொகை கணக்கெடுப்பின்படி, பரத்பூர் மாவட்டத்தில் 2,548,462 மக்கள் தொகை இருக்கின்றனர். இதில் ஆண்கள் 1,355,726 பேரும், பெண்கள் 1,192,736 பேரும் உள்ளனர். பரத்பூரின் சராசரி கல்வியறிவு விகிதம் 82.13% ஆகும். இது தேசிய சராசரியான 74.04% ஐ விட அதிகமாகும்; ஆண்களின் கல்வியறிவு 90.41% மற்றும் பெண் கல்வியறிவு 72.80% என இருக்கிறது.
# போகாகாட் சட்டமன்றத் தொகுதி

**போகாகாட் சட்டமன்றத் தொகுதி** (Bokakhat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | நரேந்திர நாத் சர்மா | இந்திய தேசிய காங்கிரசு |
| 1967 | எல். தாஸ் | இந்திய தேசிய காங்கிரசு |
| 1972 | துளசி தாஸ் | இந்திய தேசிய காங்கிரசு |
| 1978 | சத்ர கோபால் கர்மாகர் | இந்திய தேசிய காங்கிரசு |
| 1983 | தர்மேசுவர் அசாரிகா | இந்திய தேசிய காங்கிரசு |
| 1985 | பாலபத்ர தமுளி | சுயேச்சை |
| 1991 | பூபேன் புயான் | இந்திய தேசிய காங்கிரசு |
| 1996 | பூபேந்திர நாத் புயான் | இந்திய தேசிய காங்கிரசு |
| 2001 | ஜிதேன் கோகய் | சுயேச்சை |
| 2006 | ஜிதேன் கோகய் | சுயேச்சை |
| 2011 | அருண் புக்கான் | இந்திய தேசிய காங்கிரசு |
| 2016 | அதுல் போரா | அசாம் கண பரிசத் |
| 2021 | அதுல் போரா | அசாம் கண பரிசத் |
# சருப்பதார் சட்டமன்றத் தொகுதி

**சருப்பதார் சட்டமன்றத் தொகுதி** (Sarupathar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | சத்ர கோபால் கர்மாகர் | இந்திய தேசிய காங்கிரசு |
| 1972 | சத்ர கோபால் கர்மாகர் | இந்திய தேசிய காங்கிரசு |
| 1978 | அக்லியஸ் திர்கே | இந்திய தேசிய காங்கிரசு |
| 1983 | அப்துல் மத்லிப் | இந்திய தேசிய காங்கிரசு |
| 1985 | பினோத் கோவால் | சுயேச்சை |
| 1991 | பினோத் கோவால் | அசாம் கண பரிசத் |
| 1996 | பினோத் கோவால் | அசாம் கண பரிசத் |
| 2001 | அக்லியஸ் திர்கே | இந்திய தேசிய காங்கிரசு |
| 2006 | பினோத் கோவால் | அசாம் கண பரிசத் |
| 2011 | அக்லியஸ் திர்கே | இந்திய தேசிய காங்கிரசு |
| 2016 | ரோசலினா திர்கே | இந்திய தேசிய காங்கிரசு |
| 2021 | பிஸ்வஜித் புக்கான் | பாரதிய ஜனதா கட்சி |
# கும்டாய் சட்டமன்றத் தொகுதி

**கும்டாய் சட்டமன்றத் தொகுதி** (Khumtai Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | நோகேன் பருவா | ஜனதா கட்சி |
| 1983 | ஜீவ கந்த கோகய் | இந்திய தேசிய காங்கிரசு |
| 1985 | பிரவின் குமார் கோகய் | சுயேச்சை |
| 1991 | ஜீவ கந்த கோகய் | இந்திய தேசிய காங்கிரசு |
| 1996 | பிரவின் கோகய் | சுயேச்சை |
| 2001 | ஜீவ கந்த கோகய் | இந்திய தேசிய காங்கிரசு |
| 2002 | பிரவின் கோகய் | அசாம் கண பரிசத் |
| 2006 | பிரவின் கோகய் | அசாம் கண பரிசத் |
| 2011 | பிஸ்மிதா கோகய் | இந்திய தேசிய காங்கிரசு |
| 2016 | மிரினல் சைக்கியா | பாரதிய ஜனதா கட்சி |
| 2021 | மிரினல் சைக்கியா | பாரதிய ஜனதா கட்சி |
**குறிப்பு**  
:1.இடைத்தேர்தல்.
# திங் சட்டமன்றத் தொகுதி

**திங் சட்டமன்றத் தொகுதி** (Dhing Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | நூருல் இசுலாம் | இந்திய தேசிய காங்கிரசு |
| 1962 | மலூவி முகம்மது இட்ரிஸ் | இந்திய தேசிய காங்கிரசு |
| 1967 | எஸ். குதா | சுயேச்சை |
| 1972 | அப்துல் உசேன் மிர் | இந்திய தேசிய காங்கிரசு |
| 1978 | முகம்மது சம்சுல் குதா | புரட்சிகர இந்தியப் பொதுவுடைமைக் கட்சி |
| 1983 | அப்துல் நாசர் ஓகித் | இந்திய தேசிய காங்கிரசு |
| 1985 | சாகிதுல் இசுலாம் | சுயேச்சை |
| 1991 | முஜிபர் ரகுமான் | இந்திய தேசிய காங்கிரசு |
| 1996 | முஸ்தபா சாகிதுல் இசுலாம் | இந்திய தேசிய காங்கிரசு |
| 2001 | இட்ரிஸ் அலி | இந்திய தேசிய காங்கிரசு |
| 2006 | முபாரக் அலி பதான் | அகில இந்திய ஐக்கிய ஜனநாயக முன்னணி |
| 2011 | அமினுல் இஸ்லாம் | அகில இந்திய ஐக்கிய ஜனநாயக முன்னணி |
| 2016 | அமினுல் இஸ்லாம் | அகில இந்திய ஐக்கிய ஜனநாயக முன்னணி |
| 2021 | அமினுல் இஸ்லாம் | அகில இந்திய ஐக்கிய ஜனநாயக முன்னணி |
# படத்ரோபா சட்டமன்றத் தொகுதி

**படத்ரோபா சட்டமன்றத் தொகுதி** (Batadroba Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | பானேசுவர் சைக்கியா | புரட்சிகர இந்தியப் பொதுவுடைமைக் கட்சி |
| 1983 | கிரண் போரா | இந்திய தேசிய காங்கிரசு |
| 1985 | திகேன் சந்திர போரா | சுயேச்சை |
| 1991 | கெளதம் போரா | இந்திய தேசிய காங்கிரசு |
| 1996 | திகேன் சந்திர போரா | அசாம் கண பரிசத் |
| 2001 | கெளதம் போரா | இந்திய தேசிய காங்கிரசு |
| 2006 | கெளதம் போரா | இந்திய தேசிய காங்கிரசு |
| 2011 | கெளதம் போரா | இந்திய தேசிய காங்கிரசு |
| 2016 | அங்கூர்லதா தேகா | பாரதிய ஜனதா கட்சி |
| 2021 | சிபமணி போரா | இந்திய தேசிய காங்கிரசு |
# ரூபகிகாட் சட்டமன்றத் தொகுதி

**ரூபகிகாட் சட்டமன்றத் தொகுதி** (Rupohihat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | முகம்மது இட்ரிஸ் | இந்திய தேசிய காங்கிரசு |
| 1957 | மலூவி முகம்மது இட்ரிஸ் | இந்திய தேசிய காங்கிரசு |
| 1962 | அபு நாசர் முகம்மது ஓகித் | இந்திய தேசிய காங்கிரசு |
| 1967 | எம். ஏ. முசாப்பிர் | சுயேச்சை |
| 1972 | முகம்மது இட்ரிஸ் | இந்திய தேசிய காங்கிரசு |
| 1978 | முகம்மது இட்ரிஸ் | இந்திய தேசிய காங்கிரசு |
| 1983 | முகம்மது இட்ரிஸ் | இந்திய தேசிய காங்கிரசு |
| 1985 | ரஷிதுல் ஹேக் | சுயேச்சை |
| 1991 | ரஷிதுல் ஹேக் | இந்திய தேசிய காங்கிரசு |
| 1996 | ரஷிதுல் ஹேக் | இந்திய தேசிய காங்கிரசு |
| 2001 | சரீபா பேகம் | இந்திய தேசிய காங்கிரசு |
| 2006 | அப்துல் அஜீஸ் | அசாம் கண பரிசத் |
| 2011 | மஜிபுர் ரகுமான் | அகில இந்திய ஐக்கிய ஜனநாயக முன்னணி |
| 2016 | நூருல் குதா | இந்திய தேசிய காங்கிரசு |
| 2021 | நூருல் குதா | இந்திய தேசிய காங்கிரசு |
# வி. விஸ்வநாத மேனன்

**வடக்கூட் விஸ்வநாத மேனன்** *(Vadakkoot Viswanatha Menon)* (15 ஜனவரி 1927 – 3 May 2019) இவர் ஒரு பொதுவுடைமை இயக்கத் தலைவர் ஆவார். இந்தியாவின் தென் மாநிலமான கேரளாவிலும் முன்னாள் அமைச்சராகவும் இருந்த இவர் இந்திய நாடாளுமன்ற உறுப்பினராகவும் பணியாற்றினார்.  

## ஆரம்ப கால வாழ்க்கை
விஸ்வநாத மேனன் கொச்சியில் ஒரு வழக்கறிஞராக இருந்த. நாராயண மேனன் என்பவருக்கும், வடக்கூட் லட்சுமிக்குட்டியம்மா என்பவருக்கும் மகனாகப் பிறந்தார். இவரது தந்தை - கொச்சினின் புகழ்பெற்ற நாயர் குடும்பத்தின் அம்பாடியைச் சேர்ந்தவர்.  

இவர் தனது இளமை பருவத்தில் ஒரு அரசியல் ஆர்வலராக மட்டுமே இருந்தார். எடப்பள்ளி காவல் நிலையம் மீதான பொதுவுடைமை தாக்குதலில் குற்றம் சாட்டப்பட்டார். இவர், கேரளாவில் இந்திய பொதுவுடமைக் கட்சியின் (மார்க்சிஸ்ட்) தலைவராக இருந்தார். எர்ணாகுளத்தில் தான் படித்த மகாராஜா கல்லூரியில் இந்திய சுதந்திர இயக்கத்தில் மாணவர் ஆர்வலராக தனது வாழ்க்கையைத் தொடங்கிய இவர், தனது சகோதரர்கள், மூத்தவர்கள் மற்றும் வீட்டின் அருகாமையில் உள்ளவர்களிடையே அம்பாடி விஸ்வம் என்று பிரபலமாக அறிமுகமாகப்பட்டார்.  

ஆளும் உயரடுக்கிற்கு எதிரான இவரது கருத்துக்கள் மற்றும் நடவடிக்கைகள் அனைத்திற்கும் காரணமாக, கொச்சியில் பிரபலமான இளைஞர் தலைவர்களில் ஒருவராக மேனன் அந்த நேரத்தில் இருந்தார். இவர் தனது மாணவர் நாட்களில் பொதுவுடைமையை நோக்கிச் சென்றார். சிறுவயதிலிருந்தே மகாத்மா காந்தியைப் பின்பற்றுபவர். இவரைச் சுற்றியுள்ள முக்கிய நபர்களின் செல்வாக்கு காரணமாக, இவரது உறவினர் ஏ.கே.தாமோதரன். இவர், முன்னாள் இந்திய நிர்வாக சேவை அதிகாரி ஆவார்.  

## தொழில்
இவர் கொச்சியில் உள்ள பிரியாத இந்தியப் பொதுவுடைமைக் கட்சியின் ஆரம்ப உறுப்பினர்களில் ஒருவராக இருந்தார். மேலும், 1940கள் மற்றும் 1950களின் முற்பகுதியில் காலனித்துவ மற்றும் காலனித்துவத்திற்கு பிந்தைய காலகட்டத்தில் அதன் தளத்தை கட்டியெழுப்புவதில் முக்கியப் பங்கு வகித்தார். தனது செல்வாக்குவாந்த குடும்பத்தில் தனது பிரபுத்துவ வாழ்க்கை முறையை தியாகம் செய்த இவர். ஒடுக்கப்பட்ட வர்க்கங்களின் சுரண்டலுக்கு எதிராக கட்சி அணிகளில் பணியாற்றினார்.  

சாதி அமைப்பானது சிறுபான்மை சாதிகள் ஒருபோதும் சமமாக நடத்தப்படவில்லை. இந்த தீமைகளை நிவர்த்தி செய்வதற்கான ஒரு வழியாக. இவரை சமூகவுடைமையையும் பின்னர் மக்களாட்சியையும் ஏற்றுக்கொள்ள தூண்டியது.  

இந்திய பொதுவுடைமைக் கட்சி மற்றும் பின்னர் இந்திய பொதுவுடைமைக் கட்சி (எம்) ஆகியவற்றைப் பிரதிநிதித்துவப்படுத்தி இரண்டு முறை நாடாளுமன்ற உறுப்பினராக இருந்தார். 1987 ஆம் ஆண்டு எ. கி. நாயனார் தலைமையிலான இடது ஜனநாயக முன்னணி அரசாங்கத்தில் இவர் நிதி அமைச்சராக பணியாற்றினார். ஒருமுறை கேரள சட்டப்பேரவையில் மிக நீண்டவரவு-செலவு உரையை வழங்கிய சாதனையை இவர் வைத்திருந்தார்.  

திருவிதாங்கூர், உரங்கள் மற்றும் இரசாயனங்கள் நிறுவனத்தில் இவர் தொழிற்சங்கத் தலைவராக 12 ஆண்டுகளும், இந்தால் நிறுவனத்தில் 14 ஆண்டுகளும் பணியாற்றினார். இவர் ஒரு கொச்சி துறைமுக சங்கத்திற்கும் தலைமை தாங்கினார்.  

2000களின் முற்பகுதியில், கட்சி கொள்கைகள் குறித்த கருத்து வேறுபாடு காரணமாக இவர் இந்திய பொதுவுடைமைக் கட்சியிலிருந்து (எம்) விலகிவிட்டார். 2004 ஆம் ஆண்டில் பாரதிய ஜனதா கட்சி மற்றும் கிளர்ச்சியாளரான இந்திய பொதுவுடைமைக் கட்சி (எம்) பிளவு குழு ஆகியவற்றின் ஆதரவுடன் இவர் எர்ணாகுளம் தொகுதியில் இருந்து மக்களவைக்கு போட்டியிட்டு இவருக்கெதிராக நின்ற டாக்டர் செபாஸ்டியன் பால் என்பவரால் தோற்கடிக்கப்பட்டார்.
# உரங்கள் மற்றும் இரசாயனங்கள் நிறுவனம், திருவிதாங்கூர்


**திருவிதாங்கூர், உரங்கள் மற்றும் இரசாயனங்கள் நிறுவனம்** (Fertilisers and Chemicals Travancore) என்பது இந்தியாவின் கேரளாவின் கொச்சியை தலைமையிடமாகக் கொண்ட ஒரு உர மற்றும் இரசாயன உற்பத்தி நிறுவனமாகும். இந்நிறுவனம் 1943 ஆம் ஆண்டில் திருவிதாங்கூர் இராச்சியத்தைச் சேர்ந்த மகாராஜா சிறீ சித்திரைத் திருநாள் பலராம வர்மன் என்பவரால் நிறுவப்பட்டது. இது சுதந்திர இந்தியாவில் முதல் உர உற்பத்தி நிறுவனமும், கேரள மாநிலத்தில் மிகப்பெரிய மத்திய பொதுத்துறை நிறுவனமும் ஆகும்.  

இந்நிறுவனத்திற்கு ஏலூரிலுள்ள உத்யோகமண்டல் பிரிவு (யுசி), மற்றும் அம்பலமேட்டிலுள்ள கொச்சி பிரிவு (சிடி) என 2 உற்பத்தி அலகுகள் உள்ளன. 1947 ஆம் ஆண்டில், கொச்சினுக்கு அருகிலுள்ள உத்தியோகமண்டலில் ஆண்டுக்கு 50,000 மெட்ரிக் டன் நிறுவப்பட்ட திறன் கொண்ட அம்மோனியம் சல்பேட் உற்பத்தியை நிறுவனம் தொடங்கியது. உத்யோகமண்டலில் உள்ள கப்ரோலாக்டம் ஆலை 1990 இல் தொடங்கப்பட்டது. அமோனியா, கந்தக அமிலம், அம்மோனியம் பாஸ்பேட்-சல்பேட் , அம்மோனியம் சல்பேட், துத்தநாக அம்மோனியம் பாஸ்பேட், கப்ரோலாக்டம் மேலும் சிக்கலான உரங்கள் போன்ற முதன்மைப் பொருட்களை தயாரிக்கிறது. ஜிப்சம், நைட்ரிக் அமிலம், சோடியம் கார்பனேட்டு மற்றும் வண்ண அம்மோனியம் சல்பேட் ஆகியவை துணை தயாரிப்புகளாகும்.  

## வரலாறு
அம்மோனியம் உற்பத்திக்கான மூலப்பொருளாக மரத்தைப் பயன்படுத்தி இந்த தொழிற்சாலை அம்மோனியம் சல்பேட் உற்பத்தியை 1947 ஆம் ஆண்டில் இந்திய சுதந்திரத்தின் விடியலில் தொடங்கியது. காலத்தின் விளைவுடன், மர வாயுவாக்கம் பொருளாதாரமற்றதாக மாறியது. மேலும், நாப்தா சீர்திருத்த செயல்முறை மூலம் மாற்றப்பட்டது. தொடர்ச்சியான விரிவாக்க திட்டங்கள் மூலம், நிறுவனம் விரைவில் இந்தியாவில் உள்ள அனைத்து பயிர்களுக்கும் மற்றும் அனைத்து மண் வகைகளுக்கும் பரவலான உரங்களை தயாரிக்கும் நிறுவனமாக மாறியது. இது 1960இல் கேரள மாநில பொதுத்துறை நிறுவனமாக மாறியது. 1962 இல் இது இந்திய அரசின் கீழ் வந்தது. உரத் துறையில் மற்றும் அதனுடன் தொடர்புடைய பகுதிகளில் முழு அளவிலான பொறியியல் சேவைகளுக்கு பல்வகைப்படுத்தல் பணியை மேற்கொண்டது. பல்வகைப்படுத்தலுக்கான அடுத்த பெரிய படி பெட்ரோலிய இரசாயனங்களில் இருந்தது.  

பாஸ்போகிப்சம் பயன்படுத்தி சுமை தாங்கும் பேனல்கள் மற்றும் பிற கட்டிட தயாரிப்புகளை தயாரிப்பதற்காக இராட்டிரிய இரசாயனங்கள் & உர நிறுவனத்துடன் கூட்டு நிறுவனத்தை உருவாக்கியுள்ளது.
# அம்பலமேடு



**அம்பலமேடு** (Ambalamedu) என்பது இந்தியாவின் கேரளாவில் அமைந்துள்ள ஒரு சிறிய நகரமாகும். முன்னாள் மாநிலங்களான திருவிதாங்கூர் மற்றும் கொச்சி ஆகியவற்றின் எல்லைக்கு அருகே அமைந்துள்ள நகரம் ஒரு ஏரியில் அமைந்துள்ளது.  

## வரலாறு
அம்பலமேடு இப்போது ஒரு பொதுத்துறை நிறுவனமான திருவிதாங்கூர் உரங்கள் மற்றும் இரசாயனங்கள் நிறுவனத்தின் கொச்சி பிரிவுடன் தொடர்புடையது. புகழ்பெற்ற தலைவரும் நிர்வாக இயக்குநருமான எம்.கே.கே.நாயரின் கீழ் ஒரு அம்மோனியா மற்றும் யூரியா உற்பத்தி ஆலைகளை நிர்மாணிப்பதற்காக 1960களின் நடுப்பகுதியில் சுமார் 1500 ஏக்கர் நிலத்தை (6 கி.மீ.²) கையகப்படுத்தியது. தலைமைப் பொறியாளர் இரங்கநாதனின் மேற்பார்வையில் 1966 ஆம் ஆண்டில் தொழிற்சாலை மற்றும் அதன் குடியிருப்புப் பகுதிகளின் கட்டுமானப் பணிகள் தொடங்கப்பட்டன. இப்பகுதியில் விவசாய நிலங்களை வைத்திருந்த பூர்வீக மக்கள் நகரத்திற்கு வெளியே புனர்வாழ்வளிக்கப்பட்டனர்.  

உரங்களை உற்பத்தி செய்வதில் அதிக நீர் தேவையை பூர்த்தி செய்ய, 250 ஏக்கருக்கு மேல் கோதமங்கலம் அருகே பூததங்கெட்டு அணையில் இருந்து கால்வாய் வழியாக மண் அணை மற்றும் தண்ணீரைக் கொண்டு வந்து நெல் வயல்கள் ஏரியாக மாற்றப்பட்டன. ஏரியின் மையத்தில் அம்பலமேடு மாளிகை அமைந்துள்ள ஒரு தீவு உள்ளது. நவீன கட்டிடக்கலைகளை பாரம்பரிய கேரள பாணியுடன் கலக்கும் ஒரு நேர்த்தியான கட்டிட வளாகமாகும். இது பிரிவின் முக்கிய விருந்தினர் மாளிகையாக செயல்பட்டது.  

ஏரியின் கரையில் கேரளாவின் தனித்துவமான கட்டிடக்கலைகளின் பல கூறுகளை உள்ளடக்கிய வீடுகள் கட்டப்பட்ட்டன. பெரும்பாலான வீடுகள் பார்வையைத் தடுக்க கட்டிடங்கள் இல்லாத ஏரியைக் கவனிக்கின்றன. இது மிகவும் அழகியல் முறையில் வடிவமைக்கப்பட்ட்டது. அதைச் சுற்றியுள்ள இயற்கையின் அழகையும் சூழலையும் வெளிப்படுத்துயது. பல மரங்கள் மற்றும் அரிய தாவரங்களை பாதுகாப்பதன் மூலம், பள்ளிகள், பூங்காக்கள், கடைகள் மற்றும் மருத்துவமனை உள்ளிட்ட அனைத்து முக்கிய வசதிகளுடன் பசுமையான பசுமையில் அழகாக கட்டப்பட்டிருந்தது. 1960களில் இருந்து 1990களில் அம்பலமேடு செழித்திருந்தது. அதைச் சுற்றியுள்ள தொழில்துறை வளாகத்தின் கடும் புகையும் மறைத்தது.  

துரதிர்ஷ்டவசமாக, சந்தைகளின் தாராளமயமாக்கல் மற்றும் அதன் விளைவாக உர உற்பத்திக்கான அரசாங்க மானியங்களை ஒழுங்குபடுத்தப்பட்ட விலையை இழந்ததால் பொதுத்துறை நிறுவனம் நிதி சிக்கலில் சிக்கியது. அம்பலமேடு நகரியம் மோசமான காலங்களில் விழுந்தது. கரிமுகலுக்கு அருகிலுள்ள கார்பன் பகுதி போன்ற அருகிலுள்ள தொழிற்சாலைகளில் இருந்து எழுந்த மாசுபாடு அதை வாழ விரும்பத்தகாத இடமாக மாற்றியது. நிறுவன ஊழியர்கள் மெதுவாக நகரியத்தை கைவிட்டனர். இன்று பல வீடுகள் காலியாகவும், மிகவும் மோசமான நிலையிலும் உள்ளன.  

## அடையாளங்கள்

## கோயில்கள்
அரிமட்டம் கோயில் இங்கு பிரபலமானது. "சங்கர நாராயண" சங்கம் இந்த கோயிலின் சிறப்பு. " பூரம்" இங்குள்ள பிரபலமான கொண்டாட்டமாகும். பல்வேறு கலாச்சார மற்றும் பாரம்பரிய நடவடிக்கைகள் இங்கு ஏற்பாடு செய்யப்படுகிறது. இந்த கோயிலின் ஒரு பகுதியாக "அம்பலமேடு கலாசேத்ரம்" உள்ளது.  

## இடம்
திருப்பூணித்துறையிலிருந்து கரிமுகல் வழியாக ஆலுவா செல்லும் வழியில் 8 கிலோமீட்டர் தொலைவில் உள்ளது. அலுவாவிலிருந்து அம்பலமேடு 20 கி.மீ. தூரத்திலுள்ளது.
# யுவா விரைவுவண்டி

**யுவா விரைவுவண்டி** *(Yuva Express)* ரயில்வே அமைச்சராக மம்தா பானர்ஜி இருந்தபோது 2009-10 ஆண்டு வரவுசெலவுத் திட்டத்தில் துரந்தோ அதிவேக விரைவு தொடருந்துடன் அறிமுகப்படுத்திய சிறப்பு வகை தொடருந்தாகும். நாட்டில் உள்ள இளைஞர்களுக்குக் குளிரூட்டப்பட்ட குறைந்த கட்டண பயண சேவையினை வழங்கும் நோக்கில் இவை அறிமுகப்படுத்தப்பட்டன்.  

வரவு செலவு திட்டத்தின் போது, ஹவுரா மற்றும் மும்பைக்கு இடையே இரண்டு ரயில்கள் இயக்க தேர்வு செய்யப்பட்டன. ஆரம்பத்தில் இது இடைநில்லா சேவையாக இயக்க வேண்டும் என்று கருதப்பட்டது, பின்னர் இடை நிறுத்தங்கள் அறிமுகப்படுத்தப்பட்டன. இரயிலின் அறுபது சதவீத பயணச்சீட்டுகள் மாணவர்கள், குறைந்த வருவாய் உள்ளவர்கள் மற்றும் 18 - 45 வயதுக்குட்பட்டவர்களுக்கு ஒதுக்கப்பட்டுள்ளது.  

இந்த வசதியைப் பெற, விரும்பும் பயணி வயது/வருமான சான்றிதழ் வைத்திருக்க வேண்டும். முன்பதிவு செய்யும் போது இந்த ஆவணங்களின் நகல் தரப்பட வேண்டும். அதே நேரத்தில் பயணத்தின்போது பயணச்சீட்டு சோதனையின் போது பயணச்சீட்டு சோதனை ஊழியர்களால் சரிபார்ப்புக்காக இரண்டாவது தொகுப்பு எடுத்துச் செல்லப்பட வேண்டும். முன்னதாக ஏசி நாற்காலி பயண வசதி மட்டுமே இருந்தது, பின்னர் ஏசி 2 அடுக்கு மற்றும் ஏசி 3 அடுக்கு படுக்கை வசதி சேர்க்கப்பட்டது.  

## செயலில் உள்ள சேவைகள்
| 12247/12248 | ஹஸ்ரத் நிஜாமுதீன் - பாந்த்ரா முனைய யுவா எக்ஸ்பிரஸ் | வாராந்திர | மேற்கு ரயில்வே |
| --- | --- | --- | --- |

## செயலற்ற சேவைகள்
| 12249/12250 | ஹவுரா - ஆனந்த் விஹார் முனைய யுவா எக்ஸ்பிரஸ் | வாராந்திர | கிழக்கு ரயில்வே |
| --- | --- | --- | --- |
# இஞ்சத்தொட்டி


**இஞ்சத்தொட்டி** (Inchathotty) என்பது இந்தியாவின் கேரளவில் எர்ணாகுளம் மாவட்டத்திலுள்ள நேரியமங்கலம், தட்டெக்காடு, கோதமங்கலம் ஆகிய பகுதிகளுக்கு அருகே அமைந்துள்ள ஒரு கிராமமாகும். இது கேரளாவின் மிக நீளமான இடைநீக்க பாலமாக கருதப்படும் தொங்கும் பாலத்திற்கு பிரபலமானது. இது சுமார் 183 மீ நீளமும், அகலம் சுமார் 1.2 மீ (4 அடி) கொண்டது. இந்த கிராமம் வளமான தாவரங்கள் மற்றும் விலங்கினங்களால் நிறைந்துள்ளது.  
## வரலாறு
இந்த பகுதி கோட்டயம் மாவட்டத்தின் ஒரு பகுதியாக இருந்தது. இது உருவானபோது இடுக்கி மாவட்டத்தின் ஒரு பகுதியாக மாறியது. பின்னர் இது எர்ணாகுளம் மாவட்டத்தில் குட்டம்புழா கிராம பஞ்சாயத்துடன் இணைக்கப்பட்டது.  

1967 ஆம் ஆண்டில், இடுக்கி திட்டத்திலிருந்து வெளியேற்றப்பட்ட விவசாயிகள் இஞ்சத்தொட்டியின் முதல் தொகுதியில் மீளக்குடியமர்த்தப்பட்டனர். இப்பகுதியில் காணப்படும் முனிர்கள் பண்டைய காலங்களில் இப்பகுதியில் ஒரு சமூகம் இருந்ததைக் குறிக்கிறது.  

இங்கு இரண்டு கிறிஸ்தவ தேவாலயங்களும் இரண்டு கோயில்களும் உள்ளன. ஒரு ஆரம்ப சுகாதார மையமும் உள்ளது.  
## தட்டெக்காடு பறவைகள் சரணாலம்

இந்த கிராமம் தட்டெக்காடு பறவைகள் சரணாலயத்திலிருந்து சுமார் 10 கி.மீ தூரத்திலும், உலக புகழ்பெற்ற மூணார் மலை வாழிடத்திலிருந்து 60 கி.மீ தூரத்திலும் அமைந்துள்ளது. புகழ்பெற்ற பூததங்கெட்டு அணையையும், பூங்காவையும் சுமார் 11 கி.மீ தூரத்தில் வசதியாக அணுகலாம்.  

## புகைப்படங்கள்
# நேரியமங்கலம்



**நேரியமங்கலம்** *(Neriamangalam)* என்பது இந்திய மாநிலமான கேரள மாநிலத்தில் உள்ள எர்ணாகுளம் மாவட்டத்திலுள்ள ஒரு கிராமமாகும். பெரியாறு<nowiki/>ஆற்றங்ரையில் இந்த ஊர் அமைந்து்ளது. இது எர்ணாகுளம் மற்றும் இடுக்கி மாவட்டங்களின் எல்லையில் உள்ளது.  

இந்த பகுதியில் விவசாயமே பிரதானமாக உள்ளது. நேரியமங்கலம் பாலம், இராணிக்கல்லு (இராணியின் கல்) போன்றவை வரலாற்று முக்கியத்துவம் வாய்ந்தவை. பெரியாறு ஆற்றின் குறுக்கே கட்டப்பட்ட நேரியமங்கலம் பாலம், பெரும்பாலும் 'மலையிடங்களின் நுழைவாயில்' என்று அழைக்கப்படுகிறது. ஏனெனில் இது இடுக்கி மாவட்டத்தின் உயர் பகுதிகளுக்கு, குறிப்பாக மூணாறுக்குச் செல்லும் வழியில் உள்ளது. இந்த பாலத்தை திருவிதாங்கூர் மகாராஜா 1935இல் உருவாக்கினார். இப்போது பாலம் தமிழ்நாட்டின் தனுஷ்கோடிக்குச் செல்லும் தேசிய நெடுஞ்சாலை 49இன் ஒரு பகுதியாகும்.  

## முக்கிய இடங்கள்

இங்குள்ள புனித சூசையப்பர் தேவாலயம், இந்த பிராந்தியத்தைச் சேர்ந்த சிரோ-மலபார் கிறிஸ்தவர்களுக்கு ஒரு முக்கிய வழிபாட்டுத் தலமாகும். இந்த பிராந்தியத்தில் ஒரு முக்கியமான கல்வி நிறுவனமான ஜவஹர் நவோதயா வித்யாலயா, அமைந்துள்ளது. கேரள மாநிலத்தில் அதிக சராசரி மழை பொழியும் இடங்களில் ஒன்றாகும். எனவே இந்த இடம் 'கேரளாவின் சிரபுஞ்சி' என்று கருதப்படுகிறது. இங்கிருந்து சுமார் 17.6 கி.மீ (11 மைல்) தொலைவில் கோதமங்கலம் அமைந்துள்ளது.  

## புள்ளிவிவரங்கள்
2011 மக்கள் தொகைக் கணக்கெடுப்பின்படி, நேரியமங்கலத்தில் 15,994 மக்கள் தொகை 8,017 ஆண்களும் 7,977 பெண்களும் உள்ளனர்.
# கொத்தமங்கலம்


**கொத்தமங்கலம்** என்பது இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் உள்ள ஒரு ஊராட்சி ஆகும். கொத்தமங்கலம் பின் குறியீடு 630105 ஆகும்.  

## நிலவியல்
அட்சரேகை 10.187397 மற்றும் தீர்க்கரேகை 78.8071150000001 ஆகியவை கொத்தமங்கலத்தின் புவிசார் ஒருங்கிணைப்பு ஆகும்.தமிழ்நாட்டின் தலை நகரமான சென்னை கொத்தமங்கலத்திலிருந்து 402.1 கிலோமீட்டர் தொலைவில் அமைந்துள்ளது.  

## போக்குவரத்து

### விமானம் மூலம்
கொத்தமங்கலத்தின் அருகிலுள்ள விமான நிலையம் திருச்சிராப்பள்ளி சர்வதேச விமான நிலையம் ஆகும். இது 64.7 கி.மீ. தூரத்தில் அமைந்து உள்ளது.. கொத்தமங்கலத்தைச் சுற்றியுள்ள மேலும் சில விமான நிலையங்கள் பின்வருமாறு.  
| தஞ்சாவூர் விமானப்படை நிலையம் | 68.3&nbsp;கி.மீ. |  |
| --- | --- | --- |
| மதுரை விமான நிலையம் | 87.6&nbsp;கி.மீ. | } |

### ரயில் மூலம்
கொத்தமங்கலத்திற்கு அருகிலுள்ள ரயில் நிலையம் செட்டிநாடு ஆகும், இது 4.5 கிலோமீட்டர் தொலைவில் உள்ளது. பின்வரும் அட்டவணை மற்ற ரயில் நிலையங்களையும், இவ்வூரிலிருந்து அதன் தூரத்தையும் காட்டுகிறது.  
| கோத்தாரி சாலை ரயில் நிலையம் | 5.0&nbsp;கி.மீ. |  |
| --- | --- | --- |
| திருமயம் ரயில் நிலையம் | 8.0&nbsp;கி.மீ. |  |
| கோட்டையூர் ரயில் நிலையம் | 8.6&nbsp;கி.மீ. |  |
| கண்டனூர் புதுவயல் ரயில் நிலையம் | 9.8&nbsp;கி.மீ. | } |

## கொத்தமங்கலம் வரைபடம்
கூகுள் மேப்ஸ் கொத்தமங்கலம், சிவகங்கை - 630105
# கோடை மலை, சிம்லா



**கோடை மலை** *(Summer Hill)* கடல் மட்டத்திலிருந்து சுமார் 2,123 மீட்டர் உயரத்தில் இமாச்சலப்பிரதேசத்தின் மாநில தலைநகரான சிம்லாவின் தொலைதூர புறநகர்ப் பகுதியாகும். இது சிம்லா ரிட்ஜுக்கு 5 கிலோமீட்டர் தொலைவில் மேற்கே ஏழு மலைகளின் தொகுப்பில் ஒன்றாக அமைந்துள்ளது.  

## வரலாறு
கடந்த காலங்களில், மகாத்மா காந்தி சிம்லா வருகையின் போது கோடை மலையில் உள்ள ராஜ்குமாரி அம்ரித் கவுரின் ஜார்ஜிய மாளிகையில் தங்கியிருந்தார். பாட்டர்ஸ் ஹில் என்றும் அழைக்கப்படும் இப்பகுதியில் பைன் மற்றும் தேவதாரு மரங்கள் நிறைந்த சரிவுகளில் அழகிய குடியிருப்புகள் பல உள்ளன. இது பிரபல ஓவியர் அம்ரிதா சேர்கிலின் (1913-1941) குடும்பத்தைச் சார்ந்தது.  

## இன்று
இந்த இடம் பிரபலமான சுற்றுலாத் தலமாக உள்ளது. 1884-88 ஆம் ஆண்டில் கட்டப்பட்ட முன்னாள் வைஸ்ராய்கள் தங்குமிடத்தில் இந்திய மேம்பாட்டு ஆய்வு நிறுவனம் (1965ஆம் ஆண்டு நிறுவப்பட்டது),  

இன்று, இங்கு இமாச்சலப் பிரதேசப் பல்கலைக்கழகம் உள்ளது. இங்கு முக்கியமாகக் கலை, வர்த்தகம், அறிவியல், மேலாண்மை, சட்டம் மற்றும் மொழிகளில் முதுகலை பாடங்கள் நடத்தப்படுகின்றன. இப்பல்கலைக்கழகமானது 1975இல் தொடங்கப்பட்டது. கோடை மலை கால்கா-சிம்லா தொடர்வண்டிப்பாதையில் அமைந்திருந்தாலும், பெரும்பாலான மாணவர்கள் வளாகத்திலிருந்து சிம்லாவிற்கு நடந்தே செல்கின்றனர்.
# குரீக்காடு


**குரீக்காடு** (Kureekkad) என்பது இந்திய கேரள மாநிலத்தில் எர்ணாகுளம் மாவட்டத்திலுள்ள மக்கள் தொகை கணக்கெடுப்பு நகரமாகும் .  

## புள்ளிவிவரங்கள்
2001 மக்கள் தொகைக் கணக்கெடுப்பின்படி, இந்த ஊரின் மக்கள் தொகை 9730 ஆகும். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87%, மற்றும் பெண் கல்வியறிவு 85%. குரீக்காட்டின், மக்கள் தொகையில் 10% 6 வயதுக்குட்பட்டவர்களாக இருக்கின்றனர்.
# இந்துஸ்தான் பூச்சிக்கொல்லிகள்


**இந்துஸ்தான் பூச்சிக்கொல்லிகள் லிமிடெட்** (எச்.ஐ.எல்) என்பது இரசாயனங்கள் மற்றும் உரங்கள் அமைச்சின் கீழ் செயல்படும் இந்திய அரசு நிறுவனமாகும். இந்நிறுவனம் தேசிய மலேரியா ஒழிப்பு திட்டத்திற்காக டி.டி.டீ உற்பத்திக்காக மார்ச் 1954இல் தொடங்கப்பட்டது. இந்நிறுவனம் பூச்சிக்கொல்லிகள், களைக்கொல்லிகள் மற்றும் பூஞ்சண கொல்லிகளைத் தயாரிக்கும் பணியினை மேற்கொள்கின்றது.  

உலகின் மிகப் பெரிய டி.டி.டீ. உற்பத்தி நிறுவனமான இந்த தொழிற்சாலையில் மூன்று உற்பத்தி பிரிவுகள் உள்ளன. இவற்றில் ஒன்று கொச்சி (தென்னிந்தியா) அருகே உத்தியோக மண்டலத்திலும், மற்றொன்று மும்பைக்கு அருகிலுள்ள ரசாயணியிலும் (மேற்கு இந்தியா) பிறிதொன்று பஞ்சாபில் (வட இந்தியா) பட்டிண்டாவிலும் உள்ளது. இந்நிறுவனம் சுமார் 1300 பேருக்கு வேலைவாய்ப்பை வழங்குகிறது.  

விதை வர்த்தகம் மற்றும் உரத்தொழிலில் எச்.ஐ.எல் விரைவில் தனது நடவடிக்கைகளை விரிவுபடுத்த உள்ளது.
# சேரநல்லூர்


**சேரநல்லூர்** (Cheranallur) என்பது இந்தியாவின் கேரள மாநிலத்தில் உள்ள கொச்சி நகரத்தின் புறநகர்ப் பகுதியாகும். இது பெரியாறு ஆற்றங்கரையில் அமைந்துள்ளது. பாரம்பரியத்தின் படி, இந்த இடத்தை அதன் முந்தைய குடிமக்கள் பெயரிட்டனர். அவர்கள் இந்த இடத்தை மிகவும் வளமானதாகவும் அழகாகவும் கண்டனர். உள்ளூர் மொழியான மலையாளத்தில் "சேரர்களின் நல்ல கிராமம்" என்று பொருள்.  

கொச்சினை மும்பை - பன்வேலுடன் இணைக்கும் தேசிய நெடுஞ்சாலை 66, இந்த ஊர் வழியாக வல்லர்பாடம் சர்வதேச கொள்கலன் தேசிய நெடுஞ்சாலை எண் 47 சி யை கடந்து செல்கிறது ( இரண்டு நெடுஞ்சாலைகளுக்கு இடையிலான ஒரே சந்திப்பு). சேரநல்லூர் என்பது உப்பங்கழிகளால் சூழப்பட்ட இடமாகும். மேலும், கேரளாவில் பொதுவானதாக இருக்கும் உப்பு கலந்த ஏரிகளின் ஒன்றாகும். இந்த பகுதியின் முன்னாள் ஆட்சியாளர் "சேரநல்லூர் கர்த்தாவு" என்று அழைக்கப்பட்டார் - இவர் கொச்சின் சக்தன் தம்புரனுக்கு முன்பு கொச்சியைச் சுற்றியுள்ள பகுதிகளில் செல்வாக்கு மிக்கவர்ளில் ஒருவராக இருந்தார்.  

## அமைவிடம்
## புள்ளிவிவரங்கள்
2001 இந்திய மக்கள் தொகைக் கணக்கெடுப்பின்படி, சேரநல்லூரில் 26,330 மக்கள் தொகை இருந்தது. ஆண்களில் மக்கள் தொகையில் 50%, பெண்கள் 50%. ஊரின் சராசரி கல்வியறிவு விகிதம் 85% ஆகும். இது தேசிய சராசரியான 59.5% ஐ விட அதிகமாகும்; ஆண்களின் கல்வியறிவு 87% மற்றும் பெண் கல்வியறிவு 84%. மக்கள் தொகையில் 11% 6 வயதுக்குட்பட்டவர்களாக இருக்கின்றர்.  

சேரனல்லூர் தேசிய நெடுஞ்சாலை எண் 66இல் மிகவும் பரப்பரப்பான படகு போக்குவரத்துக்கான இடமாக இருந்தது. ஆனால் வரபுழா பாலம் திறக்கப்பட்டதும் இதன் முக்கியத்துவம் குறைந்தது. பாக்கு கொட்டை வர்த்தகம் மட்டுமே இப்பகுதியிலுள்ள குறிப்பிடத்தக்க வர்த்தகமாகும்  

## வழிபாட்டு மையங்கள்
சேரநல்லூரில், சோட்டானிக்கரை பகவதி கோயிலைப் போலவே முக்கியமானதாகக் கருதப்படும் பகவதி கோயிலும், (108 துர்க்கை கோயில்களில் ஒன்று). மரப்பராம்பு சிவன் கோயிலும் (சுயம்பு, வைத்தியநாதர் கோயில்) என இரண்டு பிரபலமான கோயில்கள் உள்ளன. இதுதவிர சித்தூர் சிறீ கிருட்டிண சுவாமி கோயில், விஷ்ணுபுரம் விஷ்ணு கோயில், சிறீ காளிசுவரி கோயில் ஆகியவையும் அமைந்துள்ளன.  

சிறந்த ஆளுமைகளான பண்டிதர் கருப்பன் மற்றும் வி.வி.கே. வாலத் போன்றவர்களும் இப்பகுதியைச் சேர்ந்தவராவர். பெரியாறு ஆற்றங்கரையோரம் எர்ணாகுளத்தில் வரப்புழா காயல் அல்லது வரபுழா ஏரி என்று அழைக்கப்படும் அழகான இடங்களில் இந்த ஊரும் ஒன்றாகும். சேரநல்லூர் என்பது சட்டமன்றத் தொகுதியின் வடக்கு முனை (இது தொகுதிக்குள் உள்ள ஒரே பஞ்சாயத்து), எர்ணாகுளம், இப்போது டி.ஜே. வினோத் பிரதிநிதித்துவப்படுத்துகிறது.
# 2026 தெற்காசிய விளையாட்டுப் போட்டிகள்



**2027 தெற்காசிய விளையாட்டுப் போட்டிகள்**, அதிகாரப்பூர்வமாக **XIV தெற்காசிய விளையாட்டுப் போட்டிகள்** அழைக்கப்படும் விளையாட்டுப் போட்டிகள் பாக்கித்தானில், முதன்மையாக பஞ்சாப் மாகாணத்தின் தலைநகரான லாகூரில் நடைபெறும் ஒரு முக்கிய பல்துறை விளையாட்டு நிகழ்வாக இருக்கும். பைசலாபாத், சியால்கோட், குஜ்ரான்வாலா மற்றும் கராச்சி ஆகிய நான்கு நகரங்களில் இந்த விளையாட்டுகளை நடத்துவதற்கு அமைப்பாளர்கள் திட்டமிட்டு வருகின்றனர். விளையாட்டுப் போட்டிகள் 2021 ஆம் ஆண்டின் பிற்பகுதியில் நடைபெறும் என்று எதிர்பார்க்கப்படுகிறது. 2004 ஆம் ஆண்டிலிருந்து நடைபெற்று வரும் தெற்காசிய விளையாட்டுப் போட்டிகளில் முதன் முறையாக பாக்கித்தான் நடத்துகின்ற போட்டியாகவும், இஸ்லாமாபாத்திற்கு வெளியே பாக்கித்தான் இந்த நிகழ்வை நடத்த இருப்பதும் குறிப்பிடத்தக்கதாகும்.  

## புரவலர் தேர்வு
மாலத்தீவுடனான கூட்டுடன் 2021 ஆண்டின் விளையாட்டுப் போட்டியை நடத்த இலங்கை ஏலம் எடுத்ததாக 2019 ஆம் ஆண்டில் இலங்கை விளையாட்டு அமைச்சகம் அறிவித்தது. இருப்பினும், டிசம்பர் 2019 இல் தெற்காசிய ஒலிம்பிக் கவுன்சிலால் பாகிஸ்தான் விளையாட்டை நடத்தும் நாடாக அறிவிக்கப்பட்டது. டிசம்பர் 10 அன்று, பாக்கித்தான் ஒலிம்பிக் சங்கத் தலைவர் ஆரிஃப் ஹசன் விளையாட்டுப் போட்டிக்கான கொடியைப் பெற்றார்.  

## வளர்ச்சி மற்றும் முன்னேற்பாடுகள்

### போட்டிகள் நடைபெற உள்ள இடங்கள் மற்றும் உள்கட்டமைப்பு
விளையாட்டுப் போட்டிகள் நடத்துவதற்கான கட்டமைப்பிற்காக ரூபாய் 2 பில்லியன் பாக்கித்தான் அரசால் ஒதுக்கீடு செய்யப்பட்டு அறிவிக்கப்பட்டது. ஜூலை 2020 இல், தெற்காசிய விளையாட்டுக்களுக்காக ஒன்றி அரசு ரூ .3.5 பில்லியனுக்கும் அதிகமாக ஒதுக்கியுள்ளதாக அறிவிக்கப்பட்டது.  

பாகிஸ்தான் ஒலிம்பிக் சங்கமானது இந்த விளையாட்டுகளை லாகூரில் அடிப்படையாகக் கொண்டு நடத்த விரும்புகிறது, அதே நேரத்தில் தேர்ந்தெடுக்கப்பட்ட விளையாட்டுகளை மற்ற நகரங்களில் நடத்தவும் திட்டமிட்டுள்ளது. அவை ஒவ்வொன்றும் நாட்டின் முக்கியப் பகுதிகளாக உள்ளன. பளுதூக்குதல் மற்றும் மல்யுத்த போட்டிகளை நடத்த குஜ்ரான்வாலா பரிசீலிக்கப்பட்டு வருகிது. சியால்கோட் மற்றும் நரோவால் போன்ற இடங்கள் கைப்பந்து போட்டிகளை நடத்துவதற்காக உத்தேசிக்கப்பட்டுள்ளது. பைசலாபாத் எறிபந்தாட்டம் நடத்துவதற்காக பரிசீலனையில் உள்ளது, அதனுடன் கோஜ்ரா வளைதடிப் பந்தாட்டம் நடத்துவதற்குப் பரிசீலனையில் உள்ள இடமாகும். கசூர் ஒரு இடமாகவும் இருக்கலாம். சிந்து கராச்சியில் கால்பந்து போட்டியை ஏற்பாடு செய்ய பாக்கித்தான் ஒலிம்பிக் சங்கம் விரும்புகிறது என்றும் தெரிவிக்கப்பட்டது. மே 2020 இல், மர்தான், கைபர் பக்துன்க்வா தேர்ந்தெடுக்கப்பட ஒரு நகரமாக இல்லாவிட்டாலும், ஒரு உடற்பயிற்சி கூடத்தில் நிகழ்வுகளை நடத்துவதற்கு விருப்பத்தை தெரிவித்துள்ளது. சையத் அலி ஷா, வடமேற்கு எல்லைப்புற மாகாண ஒலிம்பிக் சங்கத்தின் தலைவர் பெசாவர் நகரை விளையாட்டுகள் நடத்துவதற்கான நகரங்களில் ஒன்றாக சேர்க்க வேண்டும் என்று தெரிவித்துள்ளார்.  

## விளையாட்டுகள்

### பங்கேற்கும் நாடுகள்
இந்த விளையாட்டுப் போட்டிகளில் கீழ்க்காணும் ஏழு நாடுகள் பங்கேற்கும் என எதிர்பார்க்கப்படுகிறது
# கல்லூரி தெரு (கொல்கத்தா)


## புத்தகக் கடைகள்
கல்லூரித் தெருவில் சிறிய மற்றும் பெரிய புத்தகக் கடைகளுக்காக மிகவும் பிரபலமானது. இது *போய் பரா* (புத்தக கூட்டமைப்பு) என்ற சிறப்புப்பெயரைக் கொண்டது. கொல்கத்தா மற்றும் மாநிலத்தின் பல்வேறு பகுதிகளிலிருந்தும் மக்கள் புத்தகங்களுக்காக இங்கு வருகிறார்கள். வங்காள மொழி வெளியீட்டு நிறுவனங்கள் (ஆனந்த வெளியீட்டாளர்கள், மித்ரா மற்றும் கோஷ் பதிப்பத்தினர், தாஸ்குப்தா மற்றும் கம்பெனி பிரைவேட் நிறுவனம், டேய்ஸ் பதிப்பகம், ரூபா & கோ., ஆஷா புத்தக நிறுவனம்) இங்கு விற்பனை நிலையங்களை அமைந்துள்ளன. புதிய மற்றும் பழைய புத்தகங்களை விற்கும் எண்ணற்ற மிகச் சிறிய புத்தக நிலையங்கள் இந்த தெருவில் உள்ளன. ஸ்மித்சோனியன் இதழில் ஒரு கட்டுரை கல்லூரித் தெருவை கீழ்க்கண்டவாறு விவரித்துள்ளது *... நடைபாதையில் ஒரு அரை மைல் தூரம் புத்தக கடைகள் மற்றும் புத்தகக் நிறுவனங்கள் காணப்படுகின்றன, முதல் பதிப்புகள், துண்டுப்பிரசுரங்கள், ஒவ்வொரு இந்திய மொழியிலும் பேப்பர்பேக்குகளை கொண்டுள்ளது, புத்தகங்களை உள்ளேயும் வெளியேயையும் நியாயமாக பிரான்சு, ஜெர்மனி, ரஷ்யா மற்றும் இங்கிலாந்திலிருந்து அச்சிடப்பட்டது.* அரிய புத்தகங்களை மிகவும் மலிவான விலையில் வாங்கலாம் மற்றும் விரிவான பேரம் பேசலாம்.  

## அங்கீகாரம்
2007ஆம் ஆண்டில், கல்லூரித் தெரு இந்தியாவின் புகழ்பெற்ற அடையாளங்களில் இடம்பெற்றது. இது மாலை 6 மணி முதல் இரவு 9 மணி வரை இதழின் "ஆசியாவின் சிறந்த" பட்டியலில் இடம் பிடித்தது.  

## கல்வி நிறுவனங்கள்
இந்தத் தெருவில் அமைந்துள்ள நன்கு அறியப்பட்ட கல்வி நிறுவனங்கள்:  

- மாநிலப் பல்கலைக்கழகம், 1817இல் நிறுவப்பட்டது. இது தெற்காசியாவின் மேற்கத்தியக் கல்வியின் மிகப் பழமையான கல்வி நிறுவனங்களில் ஒன்றாகும் .
- கொல்கத்தா பல்கலைக்கழகம், 1857 இல் நிறுவப்பட்டது. தெற்காசியாவின் முதல் பெரிய பன்முக பல்கலைக்கழகங்களில் ஒன்றாகும்.
- கொல்கத்தா மருத்துவக் கல்லூரி மற்றும் மருத்துவமனை. ஆசியாவில் ஐரோப்பிய மருத்துவத்தின் முதல் கல்லூரி 1835இல் நிறுவப்பட்டது.
- சமஸ்கிருத கல்லூரி மற்றும் பல்கலைக்கழகம், 1824 இல் நிறுவப்பட்டது, மற்றும் சமஸ்கிருத கல்லூரி பள்ளி .
- கல்கத்தா பல்கலைக்கழகத்துடன் இணைந்த 1953 ஆம் ஆண்டில் நிறுவப்பட்ட இந்தியச் சமூக நல மற்றும் வணிக மேலாண்மை நிறுவனம் . இது இந்தியாவின் முதல் முதுகலை வணிக மேலாண்மை படிப்பினை வழங்கும் நிறுவனம் ஆகும்.
- ஹரே பள்ளி, 1818 இல் நிறுவப்பட்டது.
- இந்து பள்ளி, 1817 இல் நிறுவப்பட்டது.

## காட்சியகம்
# கார் நிக்கோபார் தாலுகா


**கார் நிக்கோபார் தாலுகா** *(Car Nicobar Tehsil)* இந்தியாவின் ஒன்றியப் பகுதியான அந்தமான் நிக்கோபார் தீவுகளின் நிக்கோபார் மாவட்டத்தில் இடம்பெற்றுள்ள ஒரு துணைக்கோட்டமாகும். உள்ளூர் மொழியில் துணைக்கோட்டத்தை பு என்ற பெயரால் கூறுகிறார்கள். ஒரு தாலுகாவாகவும் துணைக் கோட்டமாகவும் கருதப்படும் கார் நிக்கோபார், பெற்றுள்ள அதிகார நிர்வாக வரம்புகளின் அடிப்படையில் தோராயமாக ஒரு மாகாணத்திற்கு சமமானதாக செயல்படுகிறது. கார் நிகோபார் துணைக்கோட்டம் நிக்கோபார் மாவட்டத்தின் வடக்குப் பகுதியில் அமைந்துள்ளது.  
## நிர்வாகம்
அரசியல் ரீதியாக இத்தாலுகாவில் கார் நிக்கோபார் தீவுகளும், அண்டை தீவான பாட்டிமாவ் தீவும் அடங்கியுள்ளன.  
## காட்சிக்கூடம்
# செங்கமநாடு, எர்ணாகுளம்


**செங்கமநாடு** (Chengamanad) என்பது இந்தியாவின் கேரள மாநிலத்தில் எர்ணாகுளம் மாவட்டத்தின் ஆலுவாவிலுள்ள ஒரு சிறிய நகரமாகும். இது பெரியாறு ஆற்றங்கரையில் அமைந்துள்ளது.  

## புள்ளிவிவரங்கள்
இந்தியாவின் 2011 மக்கள் தொகைக் கணக்கெடுப்புப்படி, செங்கமநாட்டில் 29,775 மக்கள் தொகை இருந்தது. மக்கள்தொகையில் ஆண்கள் 49%, பெண்கள் 51% ஆகும். நகரின் சராசரி கல்வியறிவு விகிதம் 80% ஆகும். இது தேசிய சராசரியான 59.5% ஐ விட அதிகமாகும்; ஆண்களின் கல்வியறிவு 82% மற்றும் பெண் கல்வியறிவு 78%. மக்கள் தொகையில் 11% 6 வயதுக்குட்பட்டவர்கள்.  

## சொற்பிறப்பியல்
புராணங்களின் படி, இந்த இடம் இங்குள்ள ஒரு குகையில் தவம் செய்ததாகக் கூறப்படும் ஜங்கமன் என்ற முனிவரிடமிருந்து இந்த பெயரைப் பெற்றதாக கருதப்படுகிறது. இந்த இடம் ஆரம்பத்தில் ஜங்கமன்நாடு என்று அழைக்கப்பட்டது. பின்னர் இது செங்கமநாடு ஆனது. மற்றொரு கணக்கு, செங்கமநாடு என்ற பெயர் சிறப்பு மண்ணின் காரணமாக இருப்பதாகக் கூறுகிறது.  

## செங்கமநாடு மகாதேவர் ஆலயம்
செங்கமநாட்டில் உள்ள ஈர்க்கும் மையமாக மகாதேவர் கோயில் உள்ளது. மேலும் இது ஆலுவாவின் முக்கியமான சிவன் கோயில்களில் ஒன்றாகும். பிரதான தெய்வமான சிவன் கிழக்கை எதிர்கொள்ளும் கிராத மூர்த்தி வடிவத்தில் இருக்கிறார். பார்வதி மற்றும் பிள்ளையார் ஆகிய தெய்வங்களின் சன்னதி முறையே மேற்கு மற்றும் தெற்கு நோக்கி உள்ளது.  

## வழிபாட்டுத் தலங்கள்

- முனிக்கல் குகைக் கோயில்

இந்த ஊரிலுள்ள மற்றொரு ஈர்ப்பு மையம் முனிக்கல் கோயிலாகும். இது முருகனுக்கு அர்ப்பணிக்கப்பட்ட ஒரு சிறிய சன்னதியாகும். யானையின் பின்புறத்தை ஒத்த ஒரு பெரிய பாறையில் இந்த கோயில் அமைந்துள்ளது. முனிக்கல் குகாலயம் செங்கமநாட்டில் ஒரு மலையின் மேல் அமைந்துள்ளது (கொச்சிக்கு வடக்கே 30&nbsp;கி.மீ). ஜங்கமான் என்ற முனிவர் சுமார் 2000 ஆண்டுகளுக்கு முன்பு இங்கு வாழ்ந்ததாக நம்பப்படுகிறது. இந்த இடம் ஆரம்பத்தில் ஜங்கமான் என்று அழைக்கப்பட்டது. பின்னர் இது செங்கமநாடு என்று மாற்றப்பட்டது. முனிவர் தியானித்ததாகக் கூறப்படும் இடத்திலேயே ஒரு பிரபலமான முருகன் கோயில் அமைந்துள்ளது. பின்னர் இது 1898 இல் சட்டம்பி சுவாமிகளால் புனிதப்படுத்தப்பட்டது. "முனிக்கல் குகாலயம்" என்ற சொல்லுக்கு "முனிவர்கள் பாறை குகை" என்று பொருள். மற்றொரு கதை என்னவென்றால், முருகன் "குகாலயம்" என்றும் அழைக்கப்படுகிறார். இந்த இடத்தை அவரது தங்குமிடமாக மாற்றியுள்ளார் எனவே "குகாலயம்" என பெயர் பெற்றது.  

## போக்குவரத்து
செங்கமநாடு ஆலுவா நகரிலிருந்து பருர் - அங்கமாலி பேருந்துப் பாதையில் சாலை வழியாக 10 கி.மீ தூரத்தில் உள்ளது. அருகிலுள்ள தொடர்வண்டி நிலையங்கள் ஆலுவா (10 கி.மீ) ஆகும். அருகிலுள்ள விமான நிலையம் செங்கமநாட்டிலிருந்து 3 கி.மீ தூரத்தில் உள்ள நெடும்பசேரியில் உள்ள கொச்சி சர்வதேச விமான நிலையமாகும்.
# படவா கோபி


**படவா கோபி** (Badava Gopi) ஒரு இந்திய நிகழ் மேடை நகைச்சுவைக் கலைஞர் மற்றும் திரைப்பட நடிகர் ஆவார்.  

## தொழில்
படவா கோபி ஒரு இந்திய மேடை நகைச்சுவைக் கலைஞரும் நடிகரும் ஆவார். இவர் தமிழ்நாட்டின் சென்னையைச் சேர்ந்தவர் ஆவார். இயக்குநர் கே.பாலசந்தரால் பொய் திரைப்படத்தில் 2005 ஆம் ஆண்டில் அவர் திரைப்படங்களில் அறிமுகமானார், அவர் தனது நகைச்சுவை நிகழ்ச்சிகளை உலகளவில் நிகழ்த்தியுள்ளார். டாக்டர் ஏபிஜே அப்துல் கலாம் அவர்களுக்காக பிரத்தியேகமாக நிகழ்த்திய நிகழ்ச்சி அவருக்கு பல பாராட்டுக்களைப் பெற்றுத் தந்தது. ஹலோ பண்பலை மற்றும் ரேடியோ சிட்டி ஆகியவற்றில் அவர் ஒரு வானொலி நிகழ்ச்சிதொகுப்பாளராக இருந்தார். வெங்கட் பிரபு இயக்கிய படங்களில் நகைச்சுவை கதாபாத்திரங்களில் அவர் அடிக்கடி நடித்துள்ளார், அதே நேரத்தில் சமுத்திரகானியின் போராளி மற்றும் நிமிர்ந்து நில் (2014) படங்களில் முக்கிய வேடங்களில் நடித்துள்ளார். *தொடரி* (2016) திரைப்படத்தில் ஒரு தொலைக்காட்சி பத்திரிகையாளராக கோபி நடித்துள்ளார். இத்திரைப்படத்தில் அவரது பாத்திரத்திற்குத் தயாராவதற்காக, அவர் பல தொலைக்காட்சி தொகுப்பாளர்களைக் கவனித்து, அவர்களின் உடல் மொழியை தனது நடிப்பில் இணைத்துக்கொண்டார்.  

கோபி ஒரு கிரிக்கெட் வர்ணனையாளராகவும் பணியாற்றியுள்ளார். தமிழ்நாடு பிரீமியர் லீக்கில் தொழில்முறை வீரர்களுக்காக பணியாற்றுவதற்கு முன்பு ஆரம்பத்தில் பிரபலங்கள் பங்குபெறும் கிரிக்கெட் லீக் போட்டிகளில் பணிபுரிந்தார். *சென்னை 28* படத்தில் கோபி கிரிக்கெட் வர்ணனையாளராக நடித்தார், மீண்டும் அதன் தொடர்ச்சியாக எடுக்கப்பட்ட மற்றொரு படத்திலும் நடித்தார்.  

## திரைப்படவியல்

### ஒரு நடிகராக
| 2002 | *பம்மல் கே.சந்தம்* | உரையாடல் கதை |
| --- | --- | --- |
| 2006 | *பொய்* | பானர்ஜி |
| 2007 | *சென்னை 600028* | வர்ணனையாளர் |
| 2008 | *வால்மீகி* | மன நோயாளி |
| 2008 | *சரோஜா* | அவரே |
| 2011 | *பயணம்* | கோபிநாத் |
| 2012 | *போராளி* | கிரவுண்ட்ஃப்ளோர் குத்தகைதாரர் |
| 2012 | *3* | டியூஷன் மாஸ்டர் |
| 2013 | *ஒன்பதுல குரு* | கமல் |
| 2013 | *நவீன சரஸ்வதி சபதம்* | ராஜேந்திரன் |
| 2013 | *பிரியாணி* | கோபி |
| 2013 | *பட்டத்து யானை* | ஆசிரியர் |
| 2014 | *ஆஹா கல்யாணம்* | ஹைட் |
| 2014 | *புலிவால்* | ஐபோன் சேவை நபர் |
| 2014 | *நிமிர்ந்து நில்* | வடிவமைப்பு ஆர்டிஓ அதிகாரி |
| 2014 | *ஐந்தாம் தலைமுறை சித்த வைத்திய சிகாமணி* | சிகாமணியின் நண்பர் |
| 2015 | *மாசு என்கிற மாசிலாமணி* | பதிவாளர் |
| 2016 | *தொடரி* | பத்திரிகையாளர் |
| 2016 | *கொடி* | நிருபர் |
| 2016 | *சென்னை 600028 II: இரண்டாவது இன்னிங்ஸ்* | வர்ணனையாளர் |
| 2017 | *எனக்கு வாய்த்த அடிமைகள்* | அவராகவே |
| 2017 | *தொண்டன்* | நிருபர் |
| 2019 | *கே.டி.* | குருக்கள் |
| 2019 | *பணம் காய்க்கும் மரம்* |  |
| 2020 | *நான் சிரித்தால்* | கோபி, காந்தியின் தந்தை |
| டி.பி.ஏ. | *நெஞ்சமெல்லாம் காதல்* | தாய் மாமன் |
இணையத்தொடர்கள்  

அது எங்க ராஜா கலாம்  

இன்னோரு கட்டிங் கிடைக்குமா 1 & 2  

### பாடகராக
| 2016 | இசை ஆல்பம் | சென்னையில் கோடை | அமெரிக்காவில் படமாக்கப்பட்டது |
| --- | --- | --- | --- |
| 2016 | *ரஜினி முருகன்* | "ஆவிபாரகம் தேகடாய்" |  |

### தொலைக்காட்சியில்
| 1999 | கலாட்டா சிறிப்பு | பிச்சாய் | கலாட்டா குடும்பம், சீசன் 2, ஏ.வி.எம் |
| --- | --- | --- | --- |
# எடத்தலை


**எடுத்தலை** (Edathala) என்பது ஆலுவா நகருக்கு அருகிலுள்ள ஒரு கிராம ஊராட்சியாகும். இது இந்தியாவின் கேரள மாநிலத்தில் உள்ள எர்ணாகுளம் மாவட்டத்தின் ஆலுவா வட்டத்திலுள்ள ஒரு கிராமமாகும்.  

## புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி, எடத்தலையின் மொத்த மக்கள் தொகை 77,811 என்ற அளவில் இருக்கின்றனர். ஆண்கள் 38,454 (49.41%) மற்றும் பெண்கள் 39,357 (50.58%). ஊரின் சராசரி கல்வியறிவு விகிதம் 82%; கல்வியறிவு விகிதம் தேசிய சராசரியான 59.5% ஐ விடவும், ஆண்களின் கல்வியறிவு 84% ஆகவும், பெண் கல்வியறிவு 81% ஆகவும் உள்ளது. மக்கள் தொகையில் 11% (8,772) 6 வயதுக்குட்பட்டவர்கள். 70% மக்கள் நடுத்தர வர்க்கத்தைச் சேர்ந்தவர்கள்.  

புக்காட்டுப்பாடி என்பது எடத்தலையின் மிகவும் பிரபலமான மற்றும் பரபரப்பான சந்திப்புகளில் ஒன்றாகும்.  
குழிவேலிபாடி முஸ்லிம் ஜமாஅத், மலாயில்பள்ளி முஸ்லிம் ஜம்மாத் ,பெங்கட்டுசேரி முஸ்லீம் ஜம்மாத் ஆகியோர் எடத்தலா பனச்சாயத்தில் உள்ள முக்கிய ஜமா மஸ்ஜி.
# அனில் அக்காரா



**அனில் அக்காரா** (பிறப்பு 1972) காங்கிரசுக் கட்சியைச் சேர்ந்த ஓர் இந்திய அரசியல்வாதி ஆவார். இவர் ஒரு சமூக சேவகர். இவர் கேரளாவைச் சேர்ந்த ஒரு விவசாயி ஆவார். மேலும், கேரள சட்டப்பேரவையில் வடக்கஞ்சேரி தொகுதியை பிரதிநிதித்துவப்படுத்தியவர்.  

## அரசியல் வாழ்க்கை
சட்டமன்றத்தில் போட்டியிடுவதற்கு முன்பு, அனில் அக்காரா ஏழு ஆண்டுகள் ஆதாத் கிராம பஞ்சாயத்தில் தலைவராக பணியாற்றினார். அவர் திருச்சூர் மாவட்ட பஞ்சாயத்தில் அபிவிருத்தி நிலைக்குழுவின் தலைவராகவும் பணியாற்றினார் .மேலும், திருச்சூர் மாவட்ட பஞ்சாயத்தின் கூடுதல் பொறுப்பை, குறுகிய காலத்தில் முடிக்கும் பொறுப்பினைக் கொண்டிருந்தார்.  

அவர் கேரளா சட்டமன்றத்தில் இருந்து வடக்கஞ்சேரி உள்ள சட்டசபை தொகுதியில் தேர்ந்தெடுக்கப்பட்டார். 2016 கேரளா சட்டப் பேரவை தேர்தலில் 43 வாக்கு - குறுகிய விளிம்புவித்தியாசத்தில் சிபிஐ (எம்) மேரி தாமஸ் வெற்றி வேட்பாளர் தோற்கடிக்கபட்டார்.  

## குறிப்பிடத்தக்க முயற்சிகள்
ஆதாத் கிராம பஞ்சாயத்தின் தலைவராக இருந்த காலத்தில், அக்காரா கிராமத்தை கரிம வேளாண்மை மற்றும் சுகாதார முயற்சிகளால் மாற்றியுள்ளார். 40,000 மக்கள்தொகை கொண்ட, குடிநீரைப் பெறுகிறது, விவசாயத்தில் தன்னம்பிக்கை கொண்டவர், அதன் சொந்த பிராண்ட் ஆர்கானிக் அரிசி, தேங்காய் மற்றும் எண்ணெய் ஆகியவற்றைக் கொண்ட அடாட்டில் உள்ள ஒவ்வொரு வீட்டிலும் "சுற்றுலா கிராமம்" உள்ளது. ஆதாத் பஞ்சாயத்து மத்திய அரசின் பஞ்சாயத்து சஷக்திகரன் புராஸ்கர் மற்றும் சிறந்த பஞ்சாயத்துக்கான மாநிலத்தின் ஸ்வராஜ் விருது உட்பட பல விருதுகளை வென்றுள்ளார்.
# எஸ். பி. நிம்பல்கர்


**சதாசிவ் பிரஹ்லாத் நிம்பல்கர்** (Sadashiv Prahlad Nimbalkar) ஒரு இந்திய கல்வியாளரும், எழுத்தாளரும், யோகா குருவும் மற்றும் மும்பையைச் சேர்ந்த *யோகா வித்யா நிகேதன்* நிறுவனரும் ஆவார். இவர்*யோகா* பயிற்சியை ஊக்குவிப்பவராகவும், அதற்காக பிரச்சாரம் செய்பவராகவும் உள்ளார். மேலும், *ஆரோக்யசதி யோகா* *பிராணயாமா* மற்றும் *ஸ்வஸ்திய கே லியே யோகா ஆகிய* மூன்று புத்தகங்களையும் எழுதியுள்ளார். இவர் *பிரிஹன் மகாராஷ்டிர யோகா பரிஷத்தின்* ஆலோசனைக் குழுவில் உறுப்பினராக உள்ளார். இந்தியா மற்றும் அமெரிக்காவில் பல பயிற்சி அமர்வுகளை நடத்தியுள்ளார். யோகாவை பிரபலப்படுத்துவதில் இவர் செய்த பங்களிப்பிற்காக 2004ஆம் ஆண்டில் இந்திய அரசு இவருக்கு குடிமக்களுக்கான இந்தியாவின் நான்காவது மிக உயர்ந்த கெளரவமான பத்மசிறீ விருதினை வழங்கியது.
# அம்பேத்கர் நினைவில்லம், லண்டன்



**இலண்டன் அம்பேத்கர் நினைவில்லம்** (*Dr. Bhimrao Ramji Ambedkar Memorial*) என்பது பெரிய பிரித்தானியா தலைநகரமான இலண்டனில், கிங் ஹென்ரி சாலையில் உள்ள ஒரு நினைவகமாகும். இந்த வீட்டில் அம்பேத்கர் 1921-1922 காலகட்டத்தில் வாழ்ந்தார்.  

## வரலாறு

அம்பேத்கர் பிரிட்டன் தலைநகரான இலண்டனுக்குச் சென்று அங்கு புகழ்வாய்ந்த இலண்டன் பொருளாதாரப் பள்ளியில் முதுநிலையும், முனைவர் பட்டமும் படித்து, அதிலும் பிரித்தானியரை கடுமையான விமர்ச்சிக்கும் வகையில் எழுதப்பட்ட 'பிரித்தானிய இந்தியாவில் பேரரசின் நிதியை மாகாணங்களுக்கு பகிர்ந்தளித்தல்', 'ரூபாயின் சிக்கல்' ஆகிய ஆய்வேடுகளை அம்பேத்கர் எழுதியது இந்த வீட்டில் வசித்த 1921-1922 காலத்தில்தான்.  

இலண்டனில் கிங் ஹென்ரி சாலையில் உள்ள 2,050 சதுர அடி பரப்பளவில் மூன்றடுக்கு மாடிகள், ஆறு அறைகள் கொண்ட இந்த வீட்டை அதன் உரிமையாளர் 2015 ஆம் ஆண்டு விற்க முடிவு செய்தா. இதை அறிந்த இந்தியாவின் மகாராஷ்டிர அரசு 31 கோடி ரூபாய் கொடுத்து இதை வாங்கியது. பின்னர் இதை நினைவில்லமாக மாற்றியது. மேலும் இது ஒரு அருங்காட்சியகமாகவும் மாற்றப்பட்டது. இதில் அம்பேத்கரின் பொருட்கள், அவர் குறித்த ஒளிப்படங்கள், அவரின் கடிதங்கள் போன்றவை காட்சிக்கு வைக்கப்பட்டன.  

இந்திலையில் திட்ட அனுமதி பெறவில்லை என்று என்று கூறி நினைவில்லத்தை மூட இலண்டன் காம்டென் நகராட்சி உத்தரவிட்டது. மேலும் இங்கு உள்ள அம்பேத்கரின் பொருட்களை வேறு இடத்துக்கு அப்புரப்படுத்துமாறும் சொல்லப்பட்டது. அனுமதி கோரி இந்திய தூதரகம் அளித்த விண்ணப்பம் நிராகரிக்கப்பட்டது. இதன் பிறகு நடத்தப்பட்ட தொடர் முயற்சிகளுக்குப் பிறகு இந்த நினைவகம் செயல்பட இலண்டன் அரசு 2020 மார்ச் மாதத்தில் அனுமதி அளித்தது.